Publication: Magyar Közlöny
Issue: MK-2011-30 (Year: 2011, Number: 30)
Era: contemporary
Section: 2011. évi XXVIII. törvény
Paragraph Index: 1076

2. Amennyiben a légi fuvarozó engedély iránti kérelmének kézhezvételét vagy ilyen engedély megadását követõen a kedvezményezett szerzõdõ fél illetékes hatóságai megalapozott kétely alapján okkal feltételezik, hogy a másik szerzõdõ fél illetékes hatóságai által hozott döntés ellenére a Megállapodás 3. cikke (Engedély) szerinti, a megfelelõ engedélyek kiadására vonatkozó feltételek nem teljesültek, errõl haladéktalanul tájékoztatják az említett hatóságokat, feltételezésüket megfelelõen indokolva. Ilyen esetben bármelyik szerzõdõ fél kezdeményezhet konzultációt – ideértve a mindkét szerzõdõ fél illetékes hatóságainak képviselõivel folytatott konzultációt is – és/vagy kérhet a feltételezéssel kapcsolatos kiegészítõ információkat, és az ilyen kérelmeknek a lehetõ leghamarabb eleget kell tenni. Ha a kérdés tisztázatlan marad, az ügyet bármelyik szerzõdõ fél a Megállapodás 21. cikke (Vegyes bizottság) szerint létrejött vegyes bizottság elé viheti.

Source: https://magyarkozlony.hu/hivatalos-lapok/a89ba207df11f77195cc29f46c85ac088ce61617/dokumentumok/1317e99b5270ce54d31307e41e7acadbe43e47be/letoltes